|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonOpćina KonjicNAČELNIK | ISO EN 9001 OPCINA KONJIC C |

Broj: 08-04-1-3747/2021

Konjic, 30.11.2021 godine

Načelnik Općine Konjic na osnovu člana 15. Zakona o načelima lokalne samouprave u FBiH (Službene novine FBiH broj 49/06 i 51/09) Zakona o mladima FBiH (Službene novine FBiH broj: 36/10) i člana 38. Statuta Općine Konjic (Službeni glasnik Općine Konjic broj 4/11, 6/11 i 3/20) r a s p i s u j e

**J A V N I P O Z I V**

**za predlaganje članova radnih grupa za izradu**

 **''Strategija za mlade općine Konjic 2022-2028 godina''**

U okviru projekta ''Strategija za mlade općine Konjic 2022-2028'' godina, Općina Konjic raspisuje Javni poziv za predlaganje članova radnih grupa za izradu Strategije za mlade općine Konjic za period 2022-2028 godina.

Pozivaju se ustanove, druga pravna i fiziča lica koja djeluju u oblastima obrazovanja, zapošljavanja, zdravstva, kulture, umjetnosti, informisanja, sporta, omladinskog rada i mobilnosti, nevladine organizacije i udruženja koja se bave pitanjima mladih sa područja općine Konjic, da predlože kandidate za članove radnih grupa, koje će izraditi nacrt Strategije za mlade općine Konjic za period 2022-2028 godina.

Predloženi kandidati trebaju da posjeduju stručnost i iskustvo u radu sa mladima iz oblasti za koju se prijavljuju, te da poznaju potrebe i pitanja koja se tiču mladih u općini Konjic.

U toku izrade strategije prema mladima općine Konjic 2022-2028 godina biće formirane sljedeće grupe:

* Radna grupa za oblast obrazovanja,
* Radna grupa za oblast položaj na tržištu rada,
* Radna grupa za oblast zdravstveni položaj,
* Radna grupa za oblast socijalni položaj i društvena uključenost,
* Radna grupa za oblast učešće u javnom životu,
* Radna grupa za oblast mobilnost,
* Radna grupa za oblast informisanja.

Zadatak radnih grupa je da, pri izradi Strategije za mlade općine Konjic, urade analizu postojećeg stanja, evidentiraju potrebe, probleme, slabosti i mogućnosti unapređenja položaja mladih, te identifikuju strateške ciljeve i utvrde program realizacije aktivnosti.

Prijava treba da sadrži CV predloženih kandidata, kao i naznaku oblasti za koju se prijavljuju.

Na osnovu prispjelih prijava izvršit ćemo selekciju kandidata, koji će biti imenovani u radne grupe.

Prijave dostaviti na adresu Općine Konjic: Maršala Tita br. 62 88400 Konjic sa naznakom ''Javni poziv za radne grupe'' najkasnije do **15.12.2021 godine**.

 **N A Č E L N I K O P Ć I N E**

 \_\_\_\_\_\_\_\_\_\_\_\_\_\_\_\_\_\_\_\_\_\_

 **Osman Ćatić s.r.**

|  |  |  |
| --- | --- | --- |
| Maršala Tita br.6288400 KonjicBosna i Hercegovina | Telefon: +387 (0)36 712 200Fax: +387 (0)36 729 813E-mail:osman.catic@konjic.baWeb: http://www.konjic.ba | PB: 07140955ID: 4227204140005 |